stanford-oval/wikipedia huggingface dataset:
אוניברסיטת אריאל בשומרון

| --- | --- |


אוניברסיטת אריאל בשומרון
 מכללה
 מוטו:  רוח חדשה באקדמיה
 תקופת הפעילות:  1982 (כמכללה), ב-2012 הוכרה כאוניברסיטה – הווה
 בעלי תפקידים
 נשיא:  פרופ' אהוד גרוסמן
 רקטור:  פרופ' אלברט פנחסוב
 מנכ"ל:  עו"ד יורם שי
 סגל אקדמי בכיר:  כ-500
 סטודנטים
 כלל הסטודנטים:  13,541
 סטודנטים לתואר ראשון:  12,041
 סטודנטים לתואר שני:  1,394
 סטודנטים לתואר שלישי:  317
 סטודנטים מתוקצבים:  9,426 (תש"ף)
 מיקום
 מיקום:  אריאל
 מדינה:  ישראל ישראל
 קואורדינטות:  32°06′14″N 35°12′28″E﻿ / ﻿32.103888888889°N 35.207805555556°E﻿ / 32.103888888889; 35.207805555556
 http://www.ariel.ac.il
 he
 
אוניברסיטת אריאל בשומרון היא אוניברסיטת מחקר ציבורית השוכנת בעיר אריאל שבחבל השומרון. האוניברסיטה נחשבת ישראלית על אף מיקומה בשטח בתפיסה לוחמתית, ומאז ביטול מל"ג יו"ש בשנת 2019, היא נמצאת תחת פיקוח המועצה להשכלה גבוהה.
המוסד הוקם בשנת 1982 כמכללה בשם "המכללה האקדמית יהודה ושומרון" בחסות ובפיקוח אקדמי של אוניברסיטת בר-אילן, ומאז 2005 החל לפעול באופן עצמאי בשם "המרכז האוניברסיטאי אריאל בשומרון". ביולי 2012 החליטה  מל"ג יו"ש על הפיכת המוסד לאוניברסיטה, ובדצמבר באותה שנה אישר אלוף פיקוד המרכז את ההחלטה, ומאז נקרא המוסד בשמו הנוכחי.
בשנת הלימודים תשע"ד (2013–2014) למדו באוניברסיטה כ-15,000 סטודנטים. מרבית הסטודנטים מגיעים מישראל שבגבולות הקו הירוק, בפרט מאזור המרכז, ומיעוטם (כ-15%) מגיעים מן השומרון. הסטודנטים מגיעים מאוכלוסיות שונות בחברה הישראלית, לרבות המגזר הערבי-ישראלי.
מבנה האוניברסיטה

במוסד 26 מחלקות לימוד לתארים בוגר אוניברסיטה, מוסמך אוניברסיטה ודוקטור, בשלוש פקולטות וארבעה בתי-ספר. בשנת הלימודים תשע"ג, למדו בו כ-14,000 סטודנטים, מתוכם כ-10,500 לתואר אקדמי באחת מבין 28 תוכניות לימוד, והשאר בלימודים קדם-אקדמיים במסגרת מכינה קדם-אקדמית או לתואר הנדסאי במסגרת "הנדסאים באריאל" הפועל לצד האוניברסיטה. האוניברסיטה מפעילה יחידה ללימודי חוץ והמשך בשכונת רמת אביב בתל אביב-יפו.
מעונות הסטודנטים, בעיר ובסביבתה, מהווים זרז לגידול אוכלוסיית האזור.
מבנה האוניברסיטה > יחידות אקדמיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה האוניברסיטה > יחידות אקדמיות > הפקולטה להנדסה

הנדסה אזרחית
הנדסת כימיה (תואר ראשון ושני) במגמות הנדסת כימיה וביוטכנולוגיה, הנדסת כימיה וחומרים
הנדסת חשמל ואלקטרוניקה (תואר ראשון ושני)
הנדסת תעשייה וניהול (תואר ראשון ושני)
הנדסת מכונות ומכטרוניקה (תואר ראשון ושני)
הנדסה כללית
מבנה האוניברסיטה > יחידות אקדמיות > הפקולטה למדעי הטבע

ביולוגיה מולקולרית
פיזיקה יישומית
כימיה ביולוגית
מתמטיקה
מבנה האוניברסיטה > יחידות אקדמיות > בית הספר למדעי המחשב

מדעי המחשב
הנדסת תוכנה
מבנה האוניברסיטה > יחידות אקדמיות > הפקולטה למדעי החברה והרוח

כלכלה ומנהל עסקים
מוסמך במנהל עסקים (MBA)
כלכלה
החוג לחשבונאות
מדעי ההתנהגות
סוציולוגיה ואנתרופולוגיה
עבודה סוציאלית (תואר ראשון ושני)
קרימינולוגיה (תואר ראשון ושני)
פסיכולוגיה (תואר ראשון ושני)
רב תחומי במדעי החברה והרוח
מדע המדינה
לימודי ישראל במזרח התיכון/מדע המדינה
לימודי ארץ ישראל וארכאולוגיה
מורשת ישראל (תואר ראשון ותואר שני)
חינוך
מבנה האוניברסיטה > יחידות אקדמיות > בית הספר למדעי הבריאות

מנהל מערכות בריאות
תואר שני במנהל מערכות בריאות
פיזיותרפיה (תואר ראשון ושני)
מדעי התזונה
הפרעות בתקשורת
סיעוד
קדם רפואה
ריפוי בעיסוק
מבנה האוניברסיטה > יחידות אקדמיות > בית הספר לרפואה

תואר ד"ר ברפואה
מבנה האוניברסיטה > יחידות אקדמיות > היחידה ללימודי חוץ

תוכניות לימוד:
תוכנית לימודי תעודה בפרופילאות פלילית
תוכנית לימודים למנהלי בטיחות
תוכנית הכשרה למורשה נגישות מתו”ס
תוכנית לימודי ניהול סיכונים פיננסיים
תוכנית לימודי הסמכה לבודק מוסמך למתקני לחץ
תוכנית לימוד שפת הסימנים
תוכנית לימודי NLP
תוכנית לימודי הכשרה לעוזר וטרינר
קורסים ניהוליים לדרגים השונים:
ניהול ידע בארגון
הכשרת דירקטורים
הכשרת דירקטורים – מתקדם
גישור
שכר לימוד

שכר הלימוד במוסד (בלימודים לתואר אקדמי) הוא כמקובל באוניברסיטאות ובמכללות ציבוריות בישראל. חייל או בוגר שירות לאומי, שסיים שירותו החל מ-1 בינואר 2010, זכאי למלגת שכר לימוד מלאה עבור שנת לימודיו הראשונה לתואר ראשון (בהתאם להחלטה בדבר לימודי חיילים משוחררים במוסד להשכלה גבוהה בפריפריה).
שכר לימוד > אגודת הסטודנטים

אגודת הסטודנטים אוניברסיטת אריאל היא עמותה רשומה המאגדת את הסטודנטים הלומדים באוניברסיטת אריאל. האגודה פועלת לקדם את רווחת הסטודנטים בתחום החברתי, התרבותי והאקדמי, והיא הגוף הרשמי המייצג את ציבור הסטודנטים באוניברסיטת אריאל בפני הנהלת האוניברסיטה ובפני מוסדות חיצוניים. האגודה חברה בהתאחדות הסטודנטים הארצית. חברים באגודה 13,402 סטודנטים.
שכר לימוד > מו"פ אזורי השומרון ובקעת הירדן

המו"פ האזורי שומרון ובקעת הירדן הוקם בשנת 1998 על ידי ד"ר יעקב אשל ביוזמת משרד המדע, התרבות והספורט, יחד עם המרכזים למחקר ופיתוח (מו"פ) ברחבי הארץ. המו"פ עוסק במחקרים בתחום מדעי הטבע והסביבה, מדעי החברה והחקלאות באזור. הוא ממוקם באוניברסיטת אריאל בשומרון, מקיים קשר הדוק עם האוניברסיטה וחוקריה ונתמך על ידה.
לאור אפיונו של האזור בתנאים גאוגרפיים, אקלימיים ודמוגרפיים ייחודיים פותחו תחומי הפעילות הבאים:
מדעי הסביבה והחקלאות – מניעת זיהום מי התהום באקוויפר ההר; שימוש במי קולחין בחקלאות ותעשייה; אפיון המערכת ההידרולוגית באזור; שיפור מערכות השקיה והזנה בגידול הפרח אדמונית, ימי עיון והשתלמות לחקלאים באזור; יחס עובי – שטח – משך הגשם בשומרון, השפעת השקיה במי קולחין בשטחי מרעה.
מדעי החברה – לימוד המוטיבציה של דור ההמשך למתיישבי האזור להישאר ולהתגורר באזור; מעקב אחר קליטת עולים חדשים ביישובי האזור; שילוב משקים חקלאיים ביישובים קהילתיים בשומרון, מתיישבי הגבעות בשומרון ויהודה.
מחקרי יהודה ושומרון – עריכת כנס שנתי והוצאה לאור של קובץ שנתי של מחקרי יהודה ושומרון. המתקיים מדי שנה, החל משנת 1991.
מינואר 2009 עומדת בראש המרכז לפיתוח פרופ' מרים ביליג.
שכר לימוד > מרכז אריאל לחקר ביטחון ותקשורת

מרכז אריאל לחקר ביטחון ותקשורת הוקם ב-2010 על ידי ד"ר רון שלייפר. המרכז עוסק במחקר ובהוראה של נושאים שונים הקשורים בלוחמת מידע: לוחמת מחשוב, לוחמה פסיכולוגית ויחסי צבא תקשורת. המרכז מעניק מדי שנה את "פרס מולדובן לספרות ביטחונית" בסך 5,000 דולר לספר בעברית בנושאי צבא וביטחון.
שכר לימוד > הנדסאים באריאל

"הנדסאים באריאל" היא מכללה טכנולוגית הפועלת בקמפוס האוניברסיטה מאז שנת 1989. תוארי ההנדסאי מוענקים בו מטעם האגף להכשרה ופיתוח כוח אדם במשרד הכלכלה – מה"ט, בשיתוף הנדסאים באריאל. מתקיימים בו גם קורסים של הסבה והכשרת אקדמאים לתחומים נדרשים, וכן מסלול הנדסאי-אקדמאי לצבירת נקודות אקדמיות במהלך לימודי ההנדסאים, ולימודי מכינה טכנולוגית לקראת לימודים לתואר הנדסאי. המרכז מחולק לשניים: לימודי הנדסה וטכנולוגיה ולימודי עיצוב, תקשורת ואדריכלות.
שכר לימוד > לימודי תעודה

באוניברסיטה מתנהלים לימודי תעודה בתחומים הבאים:
שמאות מקרקעין
ביקורת פנים
ניהול, הפקה ועיצוב אירועים
לימודי תוכנה ומחשבים
שכר לימוד > לימודי חוץ והמשך

היחידה ללימודי חוץ והמשך של אוניברסיטת אריאל בשומרון מקיימת לימודים בקמפוס באריאל ובתל אביב, ומתמחה בארגון ופיתוח תוכניות לימוד בתחומי ידע רבים ומגוונים, כגון:
המרכז ללימודי ביטחון
לימודי שוק ההון, ניהול, ביטוח ופנסיה
לימודי פרופילאות פלילית
לימודי בריאות ותזונה
בית הספר לנגישות (קורסי נגישות, תרגום לשפת הסימנים)
לימודי תוכנה ומחשבים
מנהל בשלטון המקומי
היחידה מקיימת קורסי הכנה למבחני (FRM (Financial Risk Management מטעם האיגוד העולמי לניהול סיכונים פיננסיים - GARP המוכרים במוסדות פיננסיים ברחבי העולם.
שכר לימוד > מדרשות תורניות

בתחילת דרכה של המכללה האקדמית יהודה ושומרון, כשלוחה של אוניברסיטת בר-אילן, הונהגה בה חובת קורסי מורשת ישראל. כחלופה לקורסי מורשת פועלות באוניברסיטה מספר מדרשות תורניות לנשים ושתי תוכניות שילוב לגברים.
"מדרשת אלומה" היא המדרשה הראשונה שנפתחה במסגרת זו על ידי הרב יחזקאל פרנקל. התוכנית נפתחה בשנת הלימודים התשס"ב (2002). המדרשה משתייכת למוסדות "ישיבת ברכת יוסף" באלון מורה ונשיאה הוא הרב אליקים לבנון. בראש המדרשה עומדות הרבניות שלומית שילר ואתי אלסטר.
מדרשת "נצר אריאל" ממוקמת באוניברסיטה. המדרשה הוקמה על ידי מתיישבי נצרים שעברו לגור באריאל לאחר שפונו מיישובם במסגרת תוכנית ההתנתקות, מתוך מגמה להתחבר אל העיר אריאל ואל המרכז האוניברסיטאי. המדרשה הוקמה יחד עם בית המדרש לבנים "עוז רועי" לזכר רועי קליין, בשנת התשס"ז (2007). בראש בית המדרש עומד הרב ציון טוויל, רב היישוב נצרים לשעבר וראש ישיבת "נצר מטעי" שהתמקמה באריאל, ובראש המדרשה עומדת רעייתו אפרת טוויל. בשנת הלימודים התש"ע (2010) למדו בשתי המסגרות כ-280 תלמידים. המדרשה ובית המדרש מיועדים לסטודנטיות ולסטודנטים מרקע דתי המעוניינים להמיר את לימודי החובה במסגרת המחלקה למורשת ישראל בלימודים תורניים. המדרשה פועלת בעיקר בערבים. המשתתפים מחויבים ליטול חלק גם בפעילות בלתי פורמלית הכוללת שבתות, ימי עיון, סיורים ומסיבות ראש חודש וחגים. התוכנית מוכרת לצבירת נקודות זכות אקדמיות.
תוכנית שילובים – ביוזמת ישיבת הר ברכה. התוכנית מעניקה כלים להתמודדות עם האתגרים שבלימודים באקדמיה, הקמת משפחה והשתלבות בשוק העבודה תוך שילוב לימוד תורה משמעותי. התלמידים בה מקבלים פטור מרוב קורסי החובה במורשת ישראל וסיוע כלכלי בתקופת הלימודים. בתוכנית לומדים סטודנטים וסטודנטיות לכל התארים, החל מתואר ראשון ועד תואר דוקטור.
שיתופי פעולה בינלאומיים

האוניברסיטה חתומה על הסכם שיתוף פעולה אקדמי עם למעלה מ-50 מוסדות להשכלה גבוהה ברחבי העולם. קיים שיתוף פעולה בינלאומי בין אוניברסיטת טורונטו לבין האוניברסיטה במסלול לתואר שני במנהל עסקים MBA. הקורסים הנלמדים באוניברסיטה מוכרים במסגרת לימודי רפואה כללית. M.D בתואר של האיחוד האירופי בשיתוף הפעולה בין אוניברסיטת תל אביב לבין אוניברסיטת UPJS אשר בסלובקיה.[דרוש מקור]
החל משנת 2006 מתקיימת באוניברסיטת אריאל אולימפיאדת מתמטיקה. מינואר 2008 היא נפתחה למתחרים מארצות נוספות. בשנת 2010 נערכה אולימפיאדת מתמטיקה וירטואלית בין-לאומית.
בשנת 2008 הוקם באוניברסיטה הסניף האקדמי הראשון בישראל של האיגוד העולמי לניהול סיכונים פיננסיים (GARP) (אנ'), האיגוד הגדול בעולם בתחום ניהול סיכונים פיננסיים. הסניף מקיים כנסים וקורסים בין-לאומיים בניהול סיכונים באוניברסיטה.
בשנת 2011 חתם המרכז האוניברסיטאי אריאל על הסכם שיתוף פעולה עם אוניברסיטת אורל הפדרלית (UrFU) ומרכז החדשנות סקולקובו המכונה "עמק הסיליקון" הרוסי. בעקבות הסכם זה יוקם בארץ "מרכז ישראל-סקולקובו" (Israel Skolkovo Gateway), שיעניק לחברות ישראליות גישה אל משאבי ההון וכוח האדם של סקולקובו. בנוסף, האוניברסיטה משמשת כנציגת האקדמיה הלאומית הישראלית למדעים בשיתוף הפעולה המדעי עם האקדמיה הרוסית למדעים.
האוניברסיטה משתתפת בפרויקט מסע במסגרתו מגיעים סטודנטים יהודים מרחבי העולם לתקופה של סמסטר עד שנה ללמוד באריאל, כ-30% מהסטודנטים המגיעים ללמוד באריאל עולים לישראל בסיום הפרויקט.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המוסד הוקם בשנת 1982 כמכללה בשם "המכללה האקדמית יהודה ושומרון" על ידי צבי ורחל סלונים מקדומים, בחסות ובפיקוח אקדמי של אוניברסיטת בר-אילן. מאז 2005 החל לפעול באופן עצמאי בשם "המרכז האוניברסיטאי אריאל בשומרון".
היסטוריה > המשך התפתחות

לאחר שאריאל הוכרה כאוניברסיטה בניגוד לעמדתו, נמנע ועד ראשי האוניברסיטאות המורכב מראשי אוניברסיטאות המחקר הוותיקות מלצרפה לוועד ולשיתופי הפעולה הבין-אוניברסיטאיים המתקיימים דרכו, כדוגמת מרכז החישובים הבינאוניברסיטאי. עד שנת 2020 הצליח הוועד למנוע מינוי נציג של אריאל לוועדה לתכנון ולתקצוב. לבסוף, בשנת 2022, החליט ועד ראשי האוניברסיטאות על צירופה של אוניברסיטת אריאל, בין היתר בשל חוות דעת משפטית הקובעת כי חבריו לא יהיו חשופים לחרמות בינלאומיים עקב צירוף אריאל לשורותיו.
בשל התנגדות האיחוד האירופי להתנחלויות, האוניברסיטה מנועה מלהשתתף יחד עם האוניברסיטאות שבישראל בתוכנית Horizon 2020 לשיתוף פעולה אקדמי, במימון משותף של המדינות המשתתפות. מסיבה דומה אריאל גם הייתה מנועה מלהשתתף במחקרים במימון הממשל בארצות הברית, עד להסרת האיסור בידי ממשל טראמפ בשנת 2020. ביוני 2023 הודיע ממשל ביידן על החזרת האיסור.
ב-12 בפברואר 2018 אושר בכנסת תיקון לחוק המועצה להשכלה גבוהה, לפיו סמכות המועצה להשכלה גבוהה תחול, החל מפברואר 2019, גם על מוסדות ישראליים ביהודה ושומרון, ובהם אוניברסיטת אריאל (ובכך יתבטל מל"ג יו"ש, מה שלבסוף קרה בפברואר 2019).
ביוני 2017 תרמו בני הזוג מרים ושלדון אדלסון 20 מיליון דולר להקמת פקולטה לרפואה באוניברסיטת אריאל, וזו נקראה על שמם.
ביולי 2018 אישרה ות"ת הקמה של פקולטה לרפואה, אך החלטה זו בוטלה בפברואר 2019 על ידי היועמ"ש אביחי מנדלבליט, מכיוון שסגנית יו"ר המל"ג, ד"ר רבקה ודמני שאומן הצביעה בעד ההחלטה, בזמן שהתקיימו דיונים בדבר קידומה לתואר פרופסור באוניברסיטת אריאל, מה שהציב אותה בניגוד עניינים. לאחר שבוע אישרה מל"ג יו"ש את הקמת הפקולטה ללא אישור ות"ת, ובאפריל 2019 אושרה ההחלטה גם במל"ג.
יגאל כהן-אורגד, אשר שימש כשר האוצר בממשלת שמיר בשנים 1983-84, כיהן כיו"ר הוועד המנהל של המכללה ושל האוניברסיטה, ובהמשך מונה לנגיד האוניברסיטה, תפקיד שאותו מילא עד פטירתו ב-2019.
נשיאי האוניברסיטה

| תמונה | נשיאי האוניברסיטה | שנים |
| --- | --- | --- |
|  | עוזר שילד | 1982–1995 |
|  | דן מאירשטיין | 1995–2012 |
|  | יהודה דנון | 2012–2021 |
|  | יהודה שינפלד | 2021–2023 |
|  | אהוד גרוסמן | 2023–מכהן |
ראו גם

אוניברסיטאות בישראל
אוניברסיטה ציבורית
נועה ברנר

| --- | --- |

נועה ברנר, 2018
 לידה:  30 במרץ 1968 (בת 56) תל אביב-יפו, ישראל ישראל 
 שם לידה:  נועה ארד 
 מדינה:  ישראל 
 בן זוג:  עמיר ברנר
 פרופיל ב-IMDb
 
נועה ברנר (נולדה בתל אביב ב-30 במרץ 1968 בשם נועה ארד) היא תסריטאית, מחזאית, פזמונאית ושחקנית ישראלית.
ביוגרפיה

נולדה וגדלה ברמת אביב. נכדתו של הסופר והמשורר צבי ארד. למדה בבית הספר התיכון אליאנס. בראשית דרכה התבלטה כשחקנית בלהקת צעירי תל אביב (1983—1986).
בשנת 1986 התגייסה ואת שירותה הצבאי עשתה בלהקת פיקוד דרום, לצידם של רמה מסינגר, עינת ארליך, ירון כפכפי, יוסי מאיר, אייל בוחבוט ועוד.
לאחר שחרורה מהצבא למדה משחק ותיאטרון באוניברסיטת תל אביב.
במקביל ללימודים שיתפה פעולה עם עודד מנשה וירון כפכפי בלהקת "רקע דומה", שהופיעה באופן קבוע בתוכנית "זהו זה!" (1990).
בראשית דרכה כשחקנית כתבה ושיחקה במופע הסאטירי "לחץ" עם צביקה הדר, שבו יצרה וכתבה מגוון דמויות, ביניהן גם ז'וז'ו חלסטרה, בגילומו של צביקה הדר.
שיחקה בתיאטרון ילדים ונוער (1991), ובתיאטרון הקאמרי (1991–1995).
בשנת 1996 החלה לימודים לקראת תואר שני בבימוי וכתיבה באוניברסיטת תל אביב. במקביל החלה ללמד משחק ולביים בני נוער בבית הספר אליאנס בתל אביב ובהמשך במקום מגוריה, בקדימה-צורן.
ב-1999 כתבה את התסריט לדרמה "כאילו כלום לא קרה", במסגרת ראשון בדרמה ערוץ 3 בכבלים.
בין השנים 2004–2010 שיתפה נועה ברנר פעולה עם "להקת צופי תל אביב". במסגרת זו היא כתבה מחזות זמר רבים שהועלו לאורך השנים ואף זכו לפרסים.
נועה נשואה למעצב התאורה עמיר ברנר, ולהם שלוש בנות.
בטלוויזיה

במקביל כתבה נועה סדרות טלוויזיה, הצגות, מופעים ומחזות זמר לילדים ולכל המשפחה:
1997 - "שמש", עונה ראשונה, ערוץ 2
1998 - "סופר בוי"
1999 - "מסע הבחירות של בנות פסיה"
2000 - "האישה האחרת," ערוץ 2
2004 - "פיטר פן"
2005 - "ילדים של החיים", להקת צופי תל אביב
2006 - "1976", להקת צופי תל אביב
2007 - "לא שולט בזה", להקת צופי תל אביב
2008 - "על גגות תל אביב", להקת צופי תל אביב
2012 -״יום האם״
בטלוויזיה > 2009

"ריאליטי", להקת צופי תל אביב
ספר הג'ונגל, חברים לנצח, בבימויו של אמיר פרישר גוטמן
בטלוויזיה > 2010

"הנסיכה והצפרדע – הסיפור האמיתי", בבימויו של אמיר פרישר גוטמן
"כוכב המשאלות", יובל המבולבל
"מותק של פסטיבל 3 – ביער הקסום"
"מותק של יום הולדת", עם שי ורועי HOT VOD.
בטלוויזיה > 2011

"מותק של יום הולדת" - עונה 2, HOT VOD
מותק של פסטיבל 4 – בממלכת הצעצועים" - בבימויו של צדי צרפתי. סולן הפקות
"סימבה מלך הספארי" ספארי רמת גן. בבימויו של אמיר פרישר גוטמן
בטלוויזיה > 2012

"בית ספר למוזיקה עולים כיתה" ערוץ הילדים וערוץ 24
שי ורועי, ״מותק של יומולדת", עונה 3
הרפתקאות נמו בספארי. מחזמר קומי לכל המשפחה, בבימויו של אמיר פרישר גוטמן
מותק של פסטיבל 5 - סולן הפקות. במאי גלעד קמחי
בטלוויזיה > 2013

"פנטזיה" - מחזמר בהשתתפות רינת גבאי, טוביה צפיר, ניקי גולדשטיין, גיא פרידמן.
"עמרי והפיה יעלי" - סיטקום לילדים על פיה שמצטרפת למשפחה ישראלית. HOT VOD YOUNG
"בגינה של לין" – סדרה בנושא טבע ועונות הנשה לילדים / YES
בטלוויזיה > 2014

פנטזיה אלף לילה ולילה – מחזמר בהשתתפות מירי מסיקה, אבי קושניר, חנה לסלאו וטהוניה רובל.
גיא ביער החיות – סדרה מוזיקלית לילדים בהשתתפות גיא פרידמן HOT VOD YOUNG
מגילת אסתר – עיבוד לסיפור המגילה, בהשתתפות רינת גבאי, אודי גוטשלק, ניקי גולדשטיין, גיא פרידמן HOT VOD YOUNG
מר למה וגברת ככה – סדרה חכמה לילדים YES
בטלוויזיה > 2015

נסיך מצריים - מחזמר בהשתתפות רינת גבאי, גיא זו-ארץ, מיקי קם, אודי גוטשלק, ניקי גולדשטיין. במאי עידו רוזנברג
מר למה וגברת ככה - עונה 2
פיטר פן, בחזרה לארץ לעולם לא בימוי ירון כפכפי.
תום עולה לכיתה א׳, הצגה מוזיקלית בכיכובו של תום עוזיאל
בטלוויזיה > 2016

אקסטרים על גלגלים - מחזמר מקורי עם אליאנה תדהר, לי בירן, מיכל מוכתר (מיקי), דניאל מורשת חנה לסלאו
סינדרלה - מחזמר לחנוכה 2016, בהשתתפות אילנית לוי, רינת גבאי, עפר רגירר
מגילת אסתר - עיבור בימתי לסיפור המגילה - בהשתתפות רינת גבאי, אודי גוטשלק, רוסלנה רודינה,
בטלוויזיה > 2017

תום לומד את האותיות - סדרת טלוויזיה בכיכובו של תום עוזיאל
מושלמת - מחזמר מקורי שהועלה על ידי בימת הנוער רחובות, בבימויו של ז׳ק זרביב
אקונה מטטה - מחזמר מקורי לחנוכה, בכיכובם של גיא זו-ארץ, רינת גבאי, דניאל מורשת
אמילי הכל התפזר לי - הצגת ילדים מקורית על הפרעת קשב וריכוז
נעמה סופר-על סדרת טלוויזיה מקורית
בטלוויזיה > 2018

תום ושודדי השיניים, סדרת טלוויזיה לילדים בכיכובם של תום עוזיאל, דדי זהר, נטע הבר, עינת ברנר
#BIG_SHOTZ, מחזמר מקורי ללהקת צופי תל אביב, בבימוי שחר פרץ
משחקי הקסם - מחזמר מקורי לכל המשפחה שהועלה בחנוכה על ידי חניכי בימת הנוער העירונית של רחובות.
בטלוויזיה > 2019

רובין הוד 2019 - מחזמר בהשתתפות רן דנקר, רוני דלומי, חנה לסלאו, שלומי קוריאט, אגם בוחבוט בימוי שחר פרץ, הפקה מעין צלנר
הנסיכה של אנדרסן - עיבוד מוזיקלי לסיפור הנסיכה והברבורים מאת האנס כריסטיאן אנדרסן שהועלה על ידי בימת הנוער העירונית של רחובות בבימויו של ז'ק זרביב.
כל ההתחלות מחזמר עם שיריו של אמיר פרישר גוטמן בבימויו של קובי מחט, בהשתתפות עירית ענבי, מאי סספורטס, עמית הכטר ועוד, וכן רקדניות העיר אשדוד
פרסים בהם זכתה

2018 מקום ראשון להצגה #BIG_SHOTZ בתחרות סתיו תיאטרוני של עיריית תל אביב-יפו.
2011 מקום ראשון לשיר הילדים של העתיד (כתיבה עם אמיר פרישר גוטמן וניר מימון), פסטיגל, סולן הפקות
2007 פרס ראשון להצגה "לא שולט בזה", מחזה הנוער הטוב ביותר, פסטיבל סתיו תיאטרוני, סוזן דלל ת"א
2000 פרס ראשון לדרמה 'כאילו כלום לא קרה' פסטיבל סרטים יהודיים בניו-יורק.
1999 ציון לשבח לתסריטאית מצטיינת על 'כאילו כלום לא קרה', פסטיבל הקולנוע י-ם.
1993 מלגת הצטיינות לשחקנית צעירה ע"ש עדנה פלידל התיאטרון הקאמרי
1991 מלגת הצטיינות מטעם אוניברסיטת תל אביב לשחקנית מצטיינת מגמת משחק.
1990 מלגת משחק מטעם קרן שרת.
רות קנר

| --- | --- |

 לידה:  29 באוקטובר 1955 (בת 69) חיפה, ישראל 
 מדינה:  ישראל 
 בן או בת זוג:  שלמה אריאל 
 צאצאים:  ננה אריאל 
 פרסים והוקרה:  פרס רוזנבלום לאמנויות הבמה 
 
רות קנר (נולדה ב-29 באוקטובר 1955) היא במאית ויוצרת תיאטרון; פרופסור מן המניין נלווה בחוג לאמנות התיאטרון באוניברסיטת תל אביב.
ביוגרפיה

רות קנר נולדה בחיפה וגדלה בתל אביב. החלה לעסוק בתיאטרון כבר בגיל הנעורים במסגרת סדנאות משחק בתיאטרון צוותא ובבית צבי. בגיל 16 שיחקה בסניף התל אביבי של התיאטרון הניו-יורקי La Mama, ובצבא שירתה בתיאטרון צה"ל. השלימה תואר ראשון במשחק (1983) ושני בבימוי (בהצטיינות) (1994) בחוג לאמנות התיאטרון באוניברסיטת תל אביב. חלק מהתואר הראשון למדה באוניברסיטת ניו יורק וכן השתלמה בבימוי בסטודיו אייץ' בי לאמנויות הבמה. במקביל ללימודיה השתתפה בסדנאות של קבוצת Performing Garage בניו יורק, שיחקה בתיאטרון המחתרתי Theater of Light and Shadow וגם יצרה בו הצגה בשם "מחזור המים".
עם שובה לארץ, שיחקה ב"אור ישר, אור חוזר", מאת ערן פרייס בתיאטרון הקאמרי בבימוי חנן שניר ובהצגה "אחרון הפועלים", מאת יהושוע סובול בתיאטרון בית ליסין בבימוייה של נולה צ'לטון. בשנים 1980 עד 1990 השתתפה כיוצרת ושחקנית בקבוצת תיאטרון עצמאית בחסות "טדי הפקות". יצרה עם חברי הקבוצה את ההצגות "אגדות המלך שלמה" (על פי סיפורים מאת חיים נחמן ביאליק), "חיות" (רביו מוזיקלי לילדים), "קטעים" ו"ים", בשנים אלה גיבשה קנר לראשונה את תפיסתה הרעיונית והאסתטית כבמאית ואת גישתה המקצועית.
ב-1998 הקימה קבוצת תיאטרון משלה ומאז רוב ההצגות שהיא יוצרת מוצגות על ידי הקבוצה. קבוצת תיאטרון רות קנר פועלת בחסות להקת בת שבע בתל אביב, ומאופיינת בלהקת שחקנים קבועה ששחקניה מהווים שותפים מרכזיים לתהליך היצירה. מרבית עבודותיה המופעיות של קנר נשענות על טקסטים ספרותיים עבריים ומתורגמים, או מקורות טקסטואליים וויזואליים, כגון סיפורים קצרים, חומרים תיעודיים ועבודות אמנות פלסטית. אל עיבוד החומרים לבמה, נוסף מימד תנועתי וקולי כאשר בניית המהלך המופעי נעשית לרוב במשותף בין קנר לחברי הקבוצה, כתהליך אסוציאטיבי.
בשל סגנונה האלטרנטיבי, זכתה קבוצת התיאטרון של קנר להכרה ולהתייחסות, והיא נחשבת לפופולרית בזירת תיאטרון השוליים הישראלי. לאורך השנים יצאה הקבוצה לסיבובי הופעות רבים בעולם, וכן ייצגה את ישראל בפסטיבלי תיאטרון בסלוניקי, טוקיו, לונדון, וורוצלב, פראג, ניו יורק וניו דלהי. מאז 2005, קנר משמשת כבמאית בית בתיאטרון קאי בטוקיו ומעבירה בו סדנאות אמן באופן קבוע.
מאז 1990 קנר מלמדת משחק ובימוי בחוג לאמנות התיאטרון באוניברסיטת תל אביב, ועוסקת בחקר אמנות המופע, בעבודת אנסמבל ובסוגת תיאטרון-סיפור. בשנת 1997 מונתה לפרופסור מן המניין. לאורך השנים לימדה גם בבית הספר לתיאטרון חזותי בירושלים, באקדמיה למוזיקה ע"ש רובין בתל אביב, באוניברסיטה הפתוחה ובסדנאות תיאטרון-סיפור ותיאטרון תנועה שנערכו במאסטריכט, טוקיו, קיוטו, ניו דלהי, ורוצלב וניו יורק.
קנר נשואה למלחין שלמה אריאל ואם לשניים. בתם היא ננה יואלי-אריאל, חוקרת ומרצה באוניברסיטת תל אביב, העוסקת ברטוריקה וקוגניציה. בנם הוא אבשלום אריאל, מוזיקאי יוצר ומפיק.
פרסים

2007 – פרס מרגלית לאמנויות הבמה על בימוי ההצגה "אצל הים".
2006 – פרס רוזנבלום לאמנויות הבמה מטעם עיריית תל אביב-יפו על מכלול עבודתה כיוצרת תיאטרון.
2003 – פרס הבימוי מקרן לנדאו לאמנויות הבמה (השייכת למפעל הפיס).
2001 – ההצגה "גילוי אליהו" זוכה בפרס ההצגה הטובה ביותר של פסטיבל עכו.
1999 – ההצגה "איימוס" זוכה בפרס ההצגה הטובה ביותר, הבמאי הטוב ביותר והשחקנית הטובה ביותר (טלי קרק) בפסטיבל עכו העשרים. אחרי כן זכתה ההצגה גם בפרס היצירה מטעם תיאטרון הפרינג' על שם משה שטרנפלד מטעם עיריית תל אביב-יפו.
הצגותיה > סגנון הצגותיה

הצגותיה של רות קנר הן מסוגת התיאטרון האקספרימנטאלי, והן מתאפיינות בשילוב אינטגרלי של תנועה, דימויים חזותיים וטקסט. רוב הטקסטים לקוחים מיצירות ספרותיות או מחומרים תיעודיים, ומבוצעים כעיבוד בימתי ללא תיווך של מחזה כתוב. העברת הטקסט לשפת הבמה נעשית באמצעות מגוון רחב של אמצעים בימתיים, המשתלבים יחד לשפה תיאטרונית ייחודית ואופיינית לעבודותיה של קנר: קומפוזיציה רבת פנים של דימויים חזותיים ותנועיים, תזמור מורכב של קולות וצלילים, טרנספורמציות בימתיות המזכירות את שפת החלום.
התחביר הייחודי לה, משלב חדירה פרשנית ופסיכולוגית מעמיקה לרובדי הטקסט ודמויותיו, ויצירת הארה סובייקטיבית של המקור... בגישות הפרפורמנס ארט, בטכניקות כוריאוגרפיות, ובשפת הדימוי התנועתי...
הטקסטים משקפים ברובם את המציאות הישראלית על נופיה הפיזיים והנפשיים. התרגום הבימתי של הטקסט חודר אל מתחת לפני השטח וחושף רבדים פסיכולוגיים וחברתיים-תרבותיים סמויים מן העין, ותוך כדי כך בוחן מחדש את הטקסט עצמו, מפרק אותו לגורמים, חותר נגד המשמעות המילונית של המילים ומתבונן על המילים עצמן כתופעה. עבודה זו שעושה קנר עם טקסטים נשענת על מושגים תאורטיים השאובים מתורות האתולוגיה, הבלשנות והסמיוטיקה.
חלק הארי של הצגותיה של קנר נערכות במסגרת "קבוצת תיאטרון רות קנר" שהוקמה ב-1998, וששחקני האנסמבל שלה הם טלי קרק, שירלי גל, רונן בבלוקי, דפנה הרכבי, עדי מאירוביץ', וגיא סלמן.
רות קנר היא יוצרת ייחודית בתיאטרון הישראלי... עיבוד משובח לבמה ובימוי של הצגה מופלאה, שכוללת גיבוש מעולה של קבוצת צעירים, ...רגישות בלתי רגילה למילים, ...בשימוש שהיא עושה בחלל, ... בתזמור המופלא וביצירת הצגה מרגשת וישראלית עד מאוד.
הערות שוליים

↑  הזוכים בפרס רוזנבלום, באתר עיריית תל אביב-יפו
↑  מתוך הרבעון "התיאטרון" (ספטמבר 2001).
↑  מתוך נימוקי ועדת פרס לנדאו לאומנויות הבמה (2003).
| --- | --- |
בקרת זהויות :  NLI: 987007313333405171  VIAF: 298232892   WorldCat (עם VIAF): 298232892
תקוה מור

תקוה מור, 1964
תקוה מור (נולדה ב-19 ביוני 1942) היא שחקנית תיאטרון וקולנוע בשנות ה-60 וה-70. מהקרייניות הראשונות בטלוויזיה הישראלית.
תקוה מור משמאל עם גאולה נוני במחזה "קומדיה של טעויות", 1964
קורותיה

נולדה בחיפה בשם תקווה פרלמוטר כבת הבכורה במשפחה בת שני ילדים, להורים ילידי פולין.
מילדות השתתפה בהצגות ובנעוריה הצטרפה לחוג לדרמה בבית הספר. סיימה את בית הספר התיכון בחיפה.
בוגרת אוניברסיטת תל אביב בחוגים לתיאטרון ולספרות.
הופיעה לראשונה על הבמה בשנת הלימודים הראשונה כשזכתה לתפקיד הנשי הראשי במחזה "על עכברים ואנשים" במסגרת "להקת פיטר פריי".
את שם המשפחה "מור" בחר עבורה מנחם גולן כשהשתתפה בסרט אלדורדו ב-1963.
בשנת 1971 החלה להגיש תוכניות פעמיים בשבוע בטלוויזיה הישראלית, לאחר שעברה קורס קריינים.
בשנת 1977 עזבה את התיאטרון.
השתתפה בסדרת הטלוויזיה ניקוי ראש.
תקוה מור הייתה נשואה לעורך הדין שאול בן-חיים. הכירו במסיבה בחיפה כשהייתה בת 18. נישאו בתחילת שנות ה-60 ולשניים נולדו שני בנים. בני הזוג התגרשו ב-1982.
קורותיה > הצגות בהן הופיעה

כל ההצגות בתיאטרון הבימה
צוואתו של כלב (1972)
השקרן (קארלו גולדוני) (1970)
דזדמונה באותלו (1966)
מי מפחד מווירג'יניה וולף (1965)
בלוז למיסטר צ'ארלי (1965)
קומדיה של טעויות ( 1964)
נתן החכם (1963)
בילי בדאי (1963)
נטאשה במלחמה ושלום (1963)
קורותיה > סרטים בהם הופיעה

הרימו עוגן, 1985
התרוממות (סרט) (תקווה), 1970
טוביה ושבע בנותיו (חוה), 1968
מוישה ונטילטור (רס"ר שושנה), 1966
מבצע קהיר, (כריסטינה), 1965
משפחת שמחון (אורנה), 1964
אלדורדו (נעמי, אהובתו של שרמן), 1963